291c790f2b1a8813e6e0581fd0ecfd19

 Hejsa!   
Jeg har en kæreste, og jeg begyndte på p-piller, sidste gang jeg fik min menstruation. Jeg har taget alle tabletterne for denne periode, og venter nu på min menstruation. Men det er 3 dage siden, jeg begyndte på pausen! Og den sidste dag, jeg tog en p-pille havde min kæreste og jeg sex uden beskyttelse.   
Har jeg dummet mig der? Og er det normalt, at der kan gå op til 3 dage, før jeg får min mens i pausen? Er en smule bekymret! 
Menstruation i p-pille pausen
=============================


ungzone.dk
2019.43

 Hej Sara,  
Det er normalt, der går tre dage fra du stopper på p-piller til du får mens. Der kan også gå flere dage. Det er forskelligt fra person til person. Du kan også sagtens have mens, når du starter på dine p-piller igen.   
Det var ikke helt smart at have ubeskyttet sex, inden p-pillerne for alvor er begyndt at fungere, men det er svært at sige, om der er sket noget eller ej. Du må fortsætte med dine p-piller og se, om du får mens de næste par gange. Eller tage en test på et tidspunkt for at være helt sikker.  